1999/555/EY: Komission päätös, tehty 22 päivänä heinäkuuta 1999, yksityiskohtaista tutkimusta varten toimitettujen asiakirjojen periaatteellisesta tunnustamisesta tehoaineiden BAS 656H (dimetenamidi-p), AC 900001 (pikolinafeeni) ja ZA 1963 (pikoksistrobiini) mahdollisen lisäyksen vuoksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1999) 2276) (ETA:n kannalta merkityksellinen teksti)



Virallinen lehti nro L 210 , 10/08/1999 s. 0022 - 0023



KOMISSION PÄÄTÖS, tehty 22 päivänä heinäkuuta 1999, yksityiskohtaista tutkimusta varten toimitettujen asiakirjojen periaatteellisesta tunnustamisesta tehoaineiden BAS 656H (dimetenamidi-p), AC 900001 (pikolinafeeni) ja ZA 1963 (pikoksistrobiini) mahdollisen lisäyksen vuoksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1999) 2276) (ETA:n kannalta merkityksellinen teksti) (1999/555/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission päätöksellä 1999/1/EY(2), ja erityisesti sen 6 artiklan 3 kohdan, sekä katsoo, että 1) direktiivissä 91/414/ETY (jäljempänä "direktiivi") säädetään kasvinsuojeluaineisiin lisättäviksi sallittuja tehoaineita koskevan yhteisön luettelon kehittämisestä, 2) hakijat ovat toimittaneet jäsenvaltioiden viranomaisille kolmea tehoainetta koskevia asiakirjoja, jotta kyseiset tehoaineet lisättäisiin direktiivin liitteessä I olevaan luetteloon, 3) BASF AG toimitti Saksan viranomaisille asiakirjoja tehoaineesta nimeltä BAS 656H (dimetenamidi-p) 16 päivänä huhtikuuta 1999, 4) Cyanamid Agro NV/SA toimitti Saksan viranomaisille asiakirjoja tehoaineesta nimeltä AC 900001 (pikolinafeeni) 10 päivänä toukokuuta 1999, 5) Zeneca Agrochemicals toimitti Irlannin viranomaisille asiakirjoja tehoaineesta nimeltä ZA 1963 (pikoksistrobiini) 26 päivänä toukokuuta 1999, 6) edellä mainitut viranomaiset ilmoittivat komissiolle ensimmäisen tutkimuksen tulokset siitä, sisältävätkö asiakirjat direktiivin liitteessä II säädetyt tietovaatimukset, ja siitä, sisältävätkö ne direktiivin liitteessä III säädetyt, vähintään yhteen kyseessä olevaa tehoainetta sisältävään kasvinsuojeluaineeseen liittyvät tietovaatimukset; tämän jälkeen hakija toimitti asiakirjat 6 artiklan 2 kohdan säännösten mukaisesti komissiolle ja jäsenvaltioille, 7) tehoaineita BAS 656H (dimetenamidi-p), AC 900001 (pikolinafeeni) ja ZA 1963 (pikoksistrobiini) koskevat asiakirjat toimitettiin pysyvälle kasvinsuojelukomitealle 10 päivänä kesäkuuta 1999, 8) direktiivin 6 artiklan 3 kohdassa edellytetään, että yhteisössä on varmistettava, että kukin asiakirja täyttää periaatteessa direktiivin liitteessä II säädetyt tietovaatimukset ja direktiivin liitteessä III säädetyt, vähintään yhteen kyseessä olevaa tehoainetta sisältävään kasvinsuojeluaineeseen liittyvät tietovaatimukset, 9) tällainen varmistus on tarpeen, jotta asiakirjojen yksityiskohtainen tutkimus voitaisiin tehdä ja jotta jäsenvaltioille tarjoutuisi mahdollisuus myöntää jotakin kyseessä olevista tehoaineista sisältäville kasvinsuojeluaineille väliaikainen lupa siten, että direktiivin 8 artiklan 1 kohdassa säädettyjä edellytyksiä noudatetaan, erityisesti edellytystä tehdä yksityiskohtainen arviointi tehoaineista ja kasvinsuojeluaineista direktiivin vaatimusten mukaisesti, 10) tällainen päätös ei estä pyytämästä hakijalta lisätietoja, jos yksityiskohtaista tutkimusta tehtäessä käy ilmi, että tällaisia tietoja tarvitaan päätöksen tekemiseksi, 11) jäsenvaltioiden ja komission välillä on sovittu, että Saksa tekee yksityiskohtaisen tutkimuksen tehoaineita BAS 656H (dimetenamidi-p) ja AC 900001 (pikolinafeeni) koskevista asiakirjoista ja Irlanti tehoainetta ZA 1963 (pikoksistrobiini) koskevista asiakirjoista, 12) Saksa ja Irlanti ilmoittavat komissiolle mahdollisimman pian ja joka tapauksessa viimeistään vuoden kuluttua tutkimustensa päätelmät, mahdolliset suositukset tehoaineen lisäämisestä tai lisäämättä jättämisestä ja mahdolliset tätä koskevat edellytykset; kun tämä arviointikertomus vastaanotetaan, yksityiskohtaisen tutkimuksen tekemistä jatketaan pysyvässä kasvinsuojelukomiteassa eri jäsenvaltioista olevien asiantuntijoiden kanssa, ja 13) tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavat asiakirjat täyttävät periaatteessa direktiivin liitteessä II säädetyt tietovaatimukset ja direktiivin liitteessä III säädetyt, vähintään yhteen kyseessä olevaa tehoainetta sisältävään kasvinsuojeluaineeseen liittyvät tietovaatimukset ehdotettujen käyttötarkoitusten osalta: 1. Asiakirjat, jotka BASF AG toimitti komissiolle ja jäsenvaltioille tehoaineen BAS 656H (dimetenamidi-p) lisäämiseksi direktiivin 91/414/ETY liitteeseen I ja jotka toimitettiin pysyvälle kasvinsuojelukomitealle 10 päivänä kesäkuuta 1999. 2. Asiakirjat, jotka Cyanamid Agro NV/SA toimitti komissiolle ja jäsenvaltioille tehoaineen AC 900001 (pikolinafeeni) lisäämiseksi direktiivin 91/414/ETY liitteeseen I ja jotka toimitettiin pysyvälle kasvinsuojelukomitealle 10 päivänä kesäkuuta 1999. 3. Asiakirjat, jotka Zeneca Agrochemicals toimitti komissiolle ja jäsenvaltioille tehoaineen ZA 1963 (pikoksistrobiini) lisäämiseksi direktiivin 91/414/ETY liitteeseen I ja jotka toimitettiin pysyvälle kasvinsuojelukomitealle 10 päivänä kesäkuuta 1999. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä heinäkuuta 1999. Komission puolesta Franz FISCHLER Komission jäsen (1) EYVL L 230, 19.8.1991, s. 1. (2) EYVL L 21, 28.1.1999, s. 21.